钦定古今图书集成/明伦汇编/闺媛典/第336卷 > 濮琰妻邹氏
## 钦定古今图书集成/明伦汇编/闺媛典/第336卷 > 濮琰妻邹氏

按《列朝诗集》，邹氏名赛贞，当涂人，国子监丞濮琰妻，
封孺人。子韶，弘治丙辰进士，官编修。女秀兰，少师铅
山费宏妻。邹博学攻诗，号士斋，有《士斋诗》三卷，少师
为序。与孙文恪夫人四德浑圆，五福咸备，近代妇人
所希有。诗篇严整，多《兔园册》中语，俨然笄帏中宿儒，
不当以词章取之也。〈按太平府志士斋夫濮琰为铅山训导〉